techiaith/cofnodycynulliad_en-cy huggingface dataset:
English: Personally, Llywydd, I think we will need a different system. We were very proud to welcome families from Afghanistan to Wales, and as Members here will know, many of them lived when they first came here just across the road, literally, from the Senedd in the Urdd building. It's been one of the great pleasures for me in recent times, from the office that I work in here, outside my window, to see and hear children from Afghanistan playing safely in the streets here in Cardiff. You think of what those children have seen and experienced, and here they were in the fresh air playing children's games, speaking in Welsh to one another within a few weeks of arriving here. It lifted your spirits to see and to hear it. But we do know that the onward allocation of those families for permanent resettlement has not worked as quickly or as successfully as the Home Office had originally intended. So, there are lessons to learn, as I was asked, I think, by Mark Isherwood, and one of those lessons is I think we will need a different system if we are to cope with a different sort of refugee need, and that will involve the UK Government, of course, but working with the Government here in Wales and through us with our local authorities.
Welsh: Yn bersonol, Llywydd, rwy'n credu y bydd angen system wahanol arnom ni. Roeddem ni'n falch iawn o groesawu teuluoedd o Affganistan i Gymru, ac fel y bydd yr Aelodau yma yn gwybod, roedd llawer ohonyn nhw yn byw ar draws y ffordd, yn llythrennol, o'r Senedd yn adeilad yr Urdd pan ddaethon nhw yma am y tro cyntaf. Mae wedi bod yn un o'r pleserau mawr i mi yn ddiweddar, o'r swyddfa yr wyf i'n gweithio ynddi yma, y tu allan i fy ffenestr, weld a chlywed plant o Affganistan yn chwarae yn ddiogel ar y strydoedd yma yng Nghaerdydd. Rydych chi'n meddwl am yr hyn y mae'r plant hynny wedi ei weld a'i ddioddef, a dyma nhw yn yr awyr iach yn chwarae gemau plant, yn siarad Cymraeg gyda'i gilydd o fewn ychydig wythnosau o gyrraedd yma. Roedd yn codi calon ei weld a'i glywed. Ond rydym ni'n gwybod nad yw'r gwaith o neilltuo'r teuluoedd hynny i'w hailsefydlu'n barhaol wedi bod mor gyflym nac mor llwyddiannus ag yr oedd y Swyddfa Gartref wedi ei fwriadu yn wreiddiol. Felly, mae gwersi i'w dysgu, fel y gofynnwyd i mi, rwy'n credu, gan Mark Isherwood, ac un o'r gwersi hynny yw fy mod i'n credu y bydd angen system wahanol arnom ni os ydym ni am ymdopi â gwahanol fath o angen ffoaduriaid, a bydd hynny yn cynnwys Llywodraeth y DU, wrth gwrs, ond yn gweithio gyda'r Llywodraeth yma yng Nghymru a thrwom ni gyda'n hawdurdodau lleol.
English: Thank you, First Minister, for that answer. Given the precarious state of peace in eastern Europe today, we have no idea what the madman in the Kremlin will do next. He could choose to invade the Baltic states - members of NATO, I might add. Could you therefore confirm that you would support the decision of the UK Government to abide by its NATO obligations should article 4 be triggered, as the British Foreign Secretary has said? And could you confirm the Welsh Government's support for NATO, as you indicated earlier when you referenced NATO, in these very dangerous times that we live in?
Welsh: Diolch, Prif Weinidog, am yr ateb yna. O ystyried y sefyllfa ansicr o ran heddwch yn nwyrain Ewrop heddiw, nid oes gennym ni unrhyw syniad beth fydd y gwallgofddyn yn y Kremlin yn ei wneud nesaf. Gallai ddewis ymosod ar wledydd y Baltig - aelodau NATO, dylwn i ychwanegu. A allech chi gadarnhau felly y byddech chi'n cefnogi penderfyniad Llywodraeth y DU i gadw at ei rhwymedigaethau NATO pe bai erthygl 4 yn cael ei sbarduno, fel y dywedodd Ysgrifennydd Tramor Prydain? Ac a allech chi gadarnhau cefnogaeth Llywodraeth Cymru i NATO, fel y gwnaethoch ei nodi'n gynharach wrth gyfeirio at NATO, yn yr oes beryglus iawn hon yr ydym ni'n byw ynddi?
English: It is a terrifying prospect that the Member outlines, but he's right to do so, because, unthinkable only a few weeks ago, we have to think about what would happen if a NATO state were to be attacked in the way that Ukraine has been. We talk here about countries the same size as Wales - of Estonia and Lithuania, countries that now have the NATO protection around them but that sit right on the front line with Russia. Of course, the Welsh Government is entirely signed up to the NATO umbrella that protects us all. Every single person in this room will hope against hope that we never need to call on that. We've seen what President Putin has said just this week about the nuclear weapons that he has in his hands. I don't think any one of us would be willing easily to contemplate what might happen if that NATO protection actually needed to be called upon. But, the direct answer to the Member's question is that the Welsh Government is entirely signed up to the protections that NATO membership provides to us.
Welsh: Mae'n bosibilrwydd brawychus y mae'r Aelod yn ei amlinellu, ond mae'n iawn i wneud hynny, oherwydd, er na fyddai modd ei ddychmygu ychydig wythnosau yn ôl, mae'n rhaid i ni feddwl am yr hyn a fyddai'n digwydd pe bai ymosodiad ar wladwriaeth NATO yn y ffordd yr ymosodwyd ar Wcráin. Rydym ni'n sôn yma am wledydd yr un maint â Chymru - am Estonia a Lithwania, gwledydd sydd bellach â gwarchodaeth NATO o'u hamgylch ond sydd wedi eu lleoli ar y rheng flaen gyda Rwsia. Wrth gwrs, mae Llywodraeth Cymru wedi ymrwymo'n llwyr i ymbarél NATO sy'n ein hamddiffyn ni i gyd. Bydd pob un person yn yr ystafell hon yn gobeithio yn erbyn gobaith nad oes angen i ni alw ar hynny byth. Rydym ni wedi gweld yr hyn y mae'r Arlywydd Putin wedi ei ddweud yr wythnos hon am yr arfau niwclear sydd ganddo wrth law. Nid wyf i'n credu y byddai unrhyw un ohonom ni yn fodlon ystyried yn hawdd beth allai ddigwydd pe bai angen galw ar yr amddiffyniad NATO hwnnw mewn gwirionedd. Ond, yr ateb uniongyrchol i gwestiwn yr Aelod yw bod Llywodraeth Cymru wedi ymrwymo'n llwyr i'r amddiffyniadau y mae aelodaeth o NATO yn eu darparu i ni.
English: Diolch, Lywydd. First Minister, currently, a ship carrying Russian oil is docked at Milford Haven; it arrived there on Saturday and the oil is destined for the Valero oil refinery. A second vessel, also carrying Russian oil from the oil-loading port of Primorsk in Russia, is due to arrive in Milford Haven on Friday. The UK Government has put in place sanctions to prevent Russian flagged, registered, owned or controlled vessels docking in the UK, but in this case, essentially they're getting around that by using a flag-of-convenience country, in this case the Marshall Islands. Do you agree with me that those loopholes that are clearly being used at the moment need to be closed off urgently and that not a single drop of Russian oil should be offloaded into Wales, through a Welsh port, while innocent blood is being shed in Ukraine?
Welsh: Diolch, Llywydd. Prif Weinidog, ar hyn o bryd, mae llong sy'n cludo olew o Rwsia wedi ei docio yn Aberdaugleddau; cyrhaeddodd yno ddydd Sadwrn ac mae'r olew ar ei ffordd i burfa olew Valero. Mae disgwyl i ail long, sydd hefyd yn cludo olew o Rwsia o borthladd llwytho olew Primorsk yn Rwsia, gyrraedd Aberdaugleddau ddydd Gwener. Mae Llywodraeth y DU wedi rhoi sancsiynau ar waith i atal llongau â baner Rwsia, sydd wedi eu cofrestru yno, sydd mewn perchnogaeth yno neu'n cael eu rheoli gan y wlad rhag docio yn y DU, ond yn yr achos hwn, yn y bôn maen nhw'n osgoi hynny drwy ddefnyddio gwlad baner cyfleustra, yn yr achos hwn Ynysoedd Marshall. A ydych chi'n cytuno â mi fod angen cau'r bylchau hynny sy'n amlwg yn cael eu defnyddio ar hyn o bryd ar frys ac na ddylid dadlwytho diferyn o olew Rwsia i Gymru, drwy borthladd yng Nghymru, tra bod gwaed pobl ddiniwed yn cael ei dywallt yn Wcráin?
English: I entirely agree with the last point that the leader of Plaid Cymru has made, Llywydd. The UK Government has moved to prevent access to UK ports by vessels using the Russian flag, and it did so because there was a vessel about to embark in Scotland under those circumstances. I think it is inevitable, Llywydd, that in such a very fast-moving picture, when Governments take one action, attempts will be made to try to subvert it and get around it. When those loopholes are identified, the UK Government will need to act again to make sure that the intent of their policy, which clearly is to prevent Russian oil being disembarked at UK ports, is effective, and when there are loopholes or ways around the rules that are found - and it is inevitable that others will seek that - that the UK Government gets that information as fast as possible and is then able to act on it equally quickly.
Welsh: Rwy'n cytuno yn llwyr â'r pwynt olaf y mae arweinydd Plaid Cymru wedi ei wneud, Llywydd. Mae Llywodraeth y DU wedi cymryd camau i atal llongau sy'n defnyddio baner Rwsia rhag defnyddio porthladdoedd y DU, a gwnaeth hynny gan fod llong ar fin cyrraedd yr Alban o dan yr amgylchiadau hynny. Rwy'n credu ei bod hi'n anochel, Llywydd, mewn sefyllfa sy'n newid mor gyflym, pan fydd Llywodraethau yn cymryd un cam, y bydd ymdrechion yn cael eu gwneud i geisio ei osgoi a mynd o'i gwmpas. Pan nodir y bylchau hynny, bydd angen i Lywodraeth y DU weithredu eto i wneud yn siŵr bod bwriad eu polisi, sef atal olew o Rwsia rhag cael ei ddadlwytho ym mhorthladdoedd y DU, yn amlwg, yn effeithiol, a phan fydd bylchau neu ffyrdd o amgylch y rheolau yn cael eu canfod - ac mae'n anochel y bydd eraill yn chwilio amdanyn nhw - fod Llywodraeth y DU yn cael yr wybodaeth honno mor gyflym â phosibl ac yna'n gallu gweithredu ar ei sail yr un mor gyflym.
English: During Mick Antoniw and my visit to Ukraine, we met a very, very wide range of people - yes, Government Ministers, but, more importantly than that, ordinary citizens of Ukraine, trade unionists, human rights organisers, people in the women's movement and people in the LGBT community. The one thing that they were all united on was that the policy of sanctions that had been introduced so far was insufficient and that the gravity of the events required nothing short of, nothing less than, the complete and total economic, political, diplomatic and cultural isolation of Russia, including, by the way, a complete embargo on all oil and gas imports. Is that something that the Welsh Government supports in principle? And in that spirit, are you prepared, as a Welsh Government, to introduce a policy that no organisation - cultural, sporting - or, indeed, a company, through the economic contract that governs business support, that maintains active links with Russia, while the war is ongoing, or a military occupation continues, will receive any Welsh Government financial support?
Welsh: Yn ystod ymweliad Mick Antoniw a minnau ag Wcráin, cawsom gyfle i gyfarfod ag amrywiaeth eang iawn o bobl - do, Gweinidogion y Llywodraeth, ond, yn bwysicach na hynny, dinasyddion cyffredin Wcráin, undebwyr llafur, trefnwyr hawliau dynol, pobl yn y mudiad menywod a phobl yn y gymuned LGBT. Yr un peth yr oedden nhw i gyd yn unedig yn ei gylch oedd bod y polisi o sancsiynau a gyflwynwyd hyd yn hyn yn annigonol ac nad oedd difrifoldeb y digwyddiadau yn gofyn am ddim byd yn brin, dim llai nag ynysu Rwsia yn llwyr yn economaidd, yn wleidyddol, yn ddiplomataidd ac yn ddiwylliannol, gan gynnwys, gyda llaw, embargo llwyr ar yr holl fewnforion olew a nwy. A yw hynny yn rhywbeth y mae Llywodraeth Cymru yn ei gefnogi mewn egwyddor? Ac yn yr ysbryd hwnnw, a ydych chi'n barod, fel Llywodraeth Cymru, i gyflwyno polisi nad oes unrhyw sefydliad - diwylliannol, chwaraeon - nac, yn wir, cwmni, drwy'r contract economaidd sy'n llywodraethu cymorth busnes, sy'n cynnal cysylltiadau gweithredol â Rwsia, wrth i'r rhyfel barhau, neu fod meddiannaeth filwrol yn parhau, yn cael unrhyw gymorth ariannol gan Lywodraeth Cymru?
English: Well, I think it's incumbent on all parts of the United Kingdom to press for the highest level of economic sanctions, and alongside economic sanctions, those other forms of action in the fields of the arts and in sports, and other forms of contact - the highest form of barrier to those continuing, in order to, as we've said many times on the floor this afternoon, make sure that the message gets itself firmly lodged in the minds of those who are responsible for this action. And now is the moment to do that, Llywydd. It's not a matter of being wise after the event. I hope that there will be Members in the Chamber who will have the opportunity to read again the intelligence and security committee's Russia report, published in July 2020, chaired by a Conservative Member of the House of Commons, which concluded 'in our opinionthe Government had badly underestimated the Russian threat and the response it required.' It called, in July 2020, for enhanced sanctions against the Russian regime. That's then. Knowing what we know now, I don't think there can be any hesitation in making sure that we put every brick we can assemble in that wall of sanctions that will communicate to those responsible for the actions in Ukraine that those actions will have direct consequences for them.
Welsh: Wel, rwy'n credu ei bod yn ddyletswydd ar bob rhan o'r Deyrnas Unedig i bwyso am y lefel uchaf o sancsiynau economaidd, ac ochr yn ochr â sancsiynau economaidd, y mathau eraill hynny o weithredu ym meysydd y celfyddydau ac mewn chwaraeon, a mathau eraill o gyswllt - y math uchaf o rwystr rhag iddyn nhw allu parhau, er mwyn, fel yr ydym ni wedi dweud droeon ar y llawr y prynhawn yma, sicrhau bod y neges yn cael ei gosod yn gadarn ym meddyliau'r rhai sy'n gyfrifol am y gweithredu hwn. A dyma'r foment i wneud hynny, Llywydd. Nid yw'n fater o fod yn ddoeth ar ôl y digwyddiad. Rwy'n gobeithio y bydd Aelodau yn y Siambr a fydd yn cael cyfle i ddarllen eto adroddiad y pwyllgor cudd-wybodaeth a diogelwch ar Rwsia, a gyhoeddwyd ym mis Gorffennaf 2020, dan gadeiryddiaeth Aelod Ceidwadol o Dŷ'r Cyffredin, a ddaeth i'r casgliad canlynol 'yn ein barn ni roedd y Llywodraeth wedi llwyr danamcangyfrif bygythiad Rwsia a'r ymateb yr oedd ei angen.' Galwodd, ym mis Gorffennaf 2020, am fwy o sancsiynau yn erbyn cyfundrefn Rwsia. Dyna fel oedd hi yr adeg honno. Gan wybod yr hyn a wyddom ni yn awr, nid wyf i'n credu y gall fod unrhyw betruso wrth sicrhau ein bod yn rhoi pob bricsen y gallwn gael gafael arni yn y wal honno o sancsiynau a fydd yn cyfleu i'r rhai sy'n gyfrifol am y gweithredu yn Wcráin y bydd y gweithredu hynny'n arwain at ganlyniadau uniongyrchol iddyn nhw.
English: There were two further requests for acts of international solidarity that we heard from our Ukrainian friends. One of immediate practical help, and one of huge symbolic significance. The practical help that they called for was the immediate cancellation of Ukraine's foreign debt. Even as we speak, in the midst of war, the Ukrainian Government is having to provide servicing of its foreign debt up to $0.5 billion a month - money that it clearly doesn't have. The symbolic call following President Zelenskyy's signing of the application for EU membership by Ukraine yesterday is for the European Union to signal that they are committed to Ukraine's membership of the European Union, and they will fast-track it. What better way to symbolise the fact that Ukraine is a democratic country, and that the values that are at the heart of the European Union require a positive response to Ukraine's request for membership yesterday?
Welsh: Cafwyd dau gais arall am weithredoedd o undod rhyngwladol a glywsom gan ein cyfeillion yn Wcráin. Un am gymorth ymarferol ar unwaith, ac un o arwyddocâd symbolaidd enfawr. Y cymorth ymarferol yr oedden nhw'n galw amdano oedd canslo dyled dramor Wcráin ar unwaith. Hyd yn oed wrth i ni siarad, yng nghanol rhyfel, mae Llywodraeth Wcráin yn gorfod trin ei dyled dramor hyd at $0.5 biliwn y mis - arian nad oes ganddi yn amlwg. Yr alwad symbolaidd ar ôl i'r Arlywydd Zelenskyy lofnodi'r cais am aelodaeth o'r UE gan Wcráin ddoe yw i'r Undeb Ewropeaidd ddangos ei bod wedi ymrwymo i aelodaeth Wcráin o'r Undeb Ewropeaidd, ac y bydd yn ei gyflawni drwy lwybr carlam. Pa ffordd well o symboleiddio'r ffaith bod Wcráin yn wlad ddemocrataidd, a bod y gwerthoedd sydd wrth wraidd yr Undeb Ewropeaidd yn gofyn am ymateb cadarnhaol i gais Wcráin am aelodaeth ddoe?
English: Well, Llywydd, I agree entirely with Adam Price that we've by no means exhausted the actions that need to be taken. Russia continues to earn $1 billion a day from the sale of gas and oil into Europe, and, at the same time, Ukraine is paying, as the Member said, $0.5 billion in servicing its debt, again to the west. And in the circumstances we are seeing, surely that cannot be right. And on the second point, the foreign debt point, then there are actions that lie directly in the hands of sovereign Governments that they could take now. I understand that the President of Ukraine has addressed the European Parliament this morning. I will be in Brussels myself tomorrow, Llywydd, as part of St David's Day celebrations, and reaffirming our links with those important nations and regions in Europe. I will be meeting the Vice President of the European Parliament as part of that visit, and I'm looking forward to the opportunity to discuss the President of Ukraine's address to the European Parliament, and the actions I understand the Parliament has already taken to begin the response to which the leader of Plaid Cymru has referred this afternoon.
Welsh: Wel, Llywydd, rwy'n cytuno'n llwyr ag Adam Price nad ydym wedi disbyddu o bell ffordd y camau y mae angen eu cymryd. Mae Rwsia'n parhau i ennill $1 biliwn y dydd o werthu nwy ac olew i Ewrop, ac, ar yr un pryd, mae Wcráin yn talu, fel y dywedodd yr Aelod, $0.5 biliwn i drin ei dyled, eto i'r gorllewin. Ac o dan yr amgylchiadau yr ydym yn eu gweld, does bosib bod hynny'n iawn. Ac o ran yr ail bwynt, y pwynt ynghylch dyled dramor, mae yna gamau gweithredu sy'n uniongyrchol yn nwylo Llywodraethau sofran y gallen nhw eu cymryd yn awr. Rwyf ar ddeall bod Arlywydd Wcráin wedi annerch Senedd Ewrop y bore yma. Byddaf ym Mrwsel fy hun yfory, Llywydd, fel rhan o ddathliadau Dydd Gŵyl Dewi, ac yn ailddatgan ein cysylltiadau â'r cenhedloedd a'r rhanbarthau pwysig hynny yn Ewrop. Byddaf yn cyfarfod ag Is-lywydd Senedd Ewrop fel rhan o'r ymweliad hwnnw, ac rwy'n edrych ymlaen at y cyfle i drafod anerchiad Arlywydd Wcráin i Senedd Ewrop, a'r camau yr wyf i ar ddeall bod y Senedd eisoes wedi'u cymryd i ddechrau'r ymateb y mae arweinydd Plaid Cymru wedi cyfeirio ato y prynhawn yma.
English: I thank Heledd Fychan for the question, Llywydd. Most vets in Wales work in private practice, operating as private businesses. Some, by contract, also provide important public services. The Welsh Government provides a range of direct and indirect support, reflecting this diversity of veterinary provision.
Welsh: Diolch i Heledd Fychan am y cwestiwn, Llywydd. Mae mwyafrif y milfeddygon yng Nghymru yn gweithio mewn practis preifat, sy'n gweithredu fel busnes preifat. Mae rhai, drwy gontract, hefyd yn darparu gwasanaethau cyhoeddus pwysig. Mae Llywodraeth Cymru yn darparu sawl math o gymorth uniongyrchol ac anuniongyrchol, sy'n adlewyrchu amrywiaeth y ddarpariaeth filfeddygol hon.
English: Thank you, First Minister. Recently, I was contacted by Councillor Larraine Jones, who represents Gelli and Ystrad, to draw attention to the fact that there is a shortage of veterinarians in the Rhondda. She has shared many heartbreaking stories, including a dog dying at home and in pain because the local vet had closed permanently and no-one else had room for new animals. There is also a big problem in terms of getting vaccines for animals. Following Brexit, and also the pandemic, there is a similar shortage across Britain. And in Scotland, the Government has announced that it will establish a Scottish veterinary service. So what action is being taken by the Welsh Government to address this shortfall, and to ensure that more people train here in Wales to become vets?
Welsh: Diolch, Brif Weinidog. Yn ddiweddar, cysylltodd y Cynghorydd Larraine Jones, sy'n cynrychioli Gelli ac Ystrad, â mi, i dynnu sylw at y ffaith bod yna brinder milfeddygon yn y Rhondda. Mae wedi rhannu degau o straeon torcalonnus, gan gynnwys ci yn marw gartref ac mewn poen oherwydd bod eu milfeddygfa leol wedi cau'n barhaol a bod neb arall â lle ar gyfer anifeiliaid newydd. Mae problem enfawr hefyd o ran cael brechlynnau ar gyfer anifeiliaid. Yn sgil Brexit, a hefyd y pandemig, mae prinder cyffelyb ledled Prydain, ac yn yr Alban, mae'r Llywodraeth wedi cyhoeddi y byddant yn sefydlu gwasanaeth milfeddygol yr Alban. Felly, pa gamau sydd yn cael eu cymryd gan Lywodraeth Cymru i ymateb i'r diffyg hwn, ac i sicrhau bod mwy o bobl yn hyfforddi yma yng Nghymru i fod yn filfeddygon?
English: I thank Heledd Fychan for that question. It is true that the number of vets from the European Union here in the UK has fallen, and has fallen by 68 per cent between 2019 and 2021. Now, we are doing many things here in Wales. We have a new school at Aberystwyth University, and we are funding young people through our Seren programme, particularly young people from the Rhondda and other similar areas. After 2020, we have funded 28 students from such backgrounds to study to become vets for the future here in Wales.
Welsh: Diolch yn fawr i Heledd Fychan am y cwestiwn. Mae'n wir, Llywydd, pan yw hi'n dweud bod nifer y milfeddygon o'r Undeb Ewropeaidd yma yn y Deyrnas Unedig wedi cwympo, ac wedi cwympo gan 68 y cant rhwng 2019 a 2021. Nawr, dŷn ni yn gwneud nifer o bethau yma yng Nghymru. Mae ysgol newydd gyda ni yn y brifysgol yn Aberystwyth, a dŷn ni'n ariannu pobl ifanc trwy ein rhaglen Seren, yn enwedig pobl ifanc sy'n dod o'r Rhondda a llefydd fel yna. Ar ôl 2020, dŷn ni wedi ariannu 28 o fyfyrwyr o gefndir fel yna i astudio i fod yn filfeddygon y dyfodol yma yng Nghymru.
English: Diolch, First Minister. And can I start by wishing you, your family, and everybody in this Chamber a very happy St David's Day? First Minister, with so much uncertainty and devastation in the world, we must be thankful on our special day here in Wales, St David's Day, gives us the opportunity to highlight some of the amazing things we do here in Wales, from the fantastic food and drink we produce, to promoting our Welsh language, our rich history, our culture and our heritage, and the warm welcome we give to everyone. St David's Day is promoted wider than here in Wales - our business sector do this via Wales Week London, where many top Welsh businesses go to promote their businesses and their products to a wider audience, to boost trade and tourism opportunities for Wales, along with other events around the world. So, First Minister, what more work and support can the Welsh Government provide to St David's Day, to our businesses and the people of Wales, to provide economic benefits to all? Diolch, Llywydd.
Welsh: Diolch, Prif Weinidog. Ac a gaf i ddechrau drwy ddymuno Dydd Gŵyl Dewi hapus iawn i chi, eich teulu, a phawb yn y Siambr hon? Prif Weinidog, gyda chymaint o ansicrwydd a dinistr yn y byd, mae'n rhaid i ni fod yn ddiolchgar ar ein diwrnod arbennig yma yng Nghymru, fod Dydd Gŵyl Dewi yn rhoi cyfle i ni dynnu sylw at rai o'r pethau anhygoel yr ydym ni'n eu gwneud yma yng Nghymru, o'r bwyd a diod gwych yr ydym yn ei gynhyrchu, i hyrwyddo'r Gymraeg, ein hanes cyfoethog, ein diwylliant a'n treftadaeth, a'r croeso cynnes yr ydym yn ei roi i bawb. Mae Dydd Gŵyl Dewi yn cael ei hyrwyddo'n ehangach nag yma yng Nghymru - mae ein sector busnes yn gwneud hyn drwy Wythnos Cymru Llundain, lle mae llawer o fusnesau gorau Cymru yn mynd i hyrwyddo'u busnesau a'u cynnyrch i gynulleidfa ehangach, i hybu cyfleoedd masnach a thwristiaeth i Gymru, ynghyd â digwyddiadau eraill ledled y byd. Felly, Prif Weinidog, pa waith a chymorth ychwanegol y gall Llywodraeth Cymru eu rhoi ar gyfer Dydd Gŵyl Dewi, i'n busnesau a phobl Cymru, i ddarparu manteision economaidd i bawb? Diolch, Llywydd.
English: One final question, then, before you go off to promote Wales in all those places. [ Laughter.]
Welsh: Un cwestiwn olaf, felly, cyn i chi fynd i hyrwyddo Cymru yn yr holl leoedd hynny. [ Chwerthin.]
English: Question 5, Paul Davies.
Welsh: Cwestiwn 5, Paul Davies.